Document ID: /roh_data/filtered/fineweb-2-filterrobots_roh.jsonl.gz/44442

Na al scamond d’experiments tier animals e carstgauns
Risguardar ulivamein ils interess dils carstgauns e dils animals fuss buc pli pusseivel. La Svizra ha ina dallas pli strentgas leschas per experiments tier animals: In experiment tier in animal vegn mo lu lubius sch’ils resultats san buc vegni contonschi sin in’autra moda e maniera. Ils scienziai astgan tier lur experiments mo luvrar cun tons animals sco necessari, ed els ston tener la grevezia schi bassa sco pusseivel. Ils delegai ein suandai alla deputada e presidenta da vischnaunca dad Ilanz/Glion ed han decidiu la parola NA cun 62 vuschs persuenter, 3 vuschs encunter tier neginas abstinenzas.